
Ministarstvo poljoprivrede,
šumarstva i vodoprivrede   
 	 


[bookmark: _Hlk121741654]Broj: UP-I-16-037/26-496/2                                                                  18. avgust 2026. godine 

Ministarstvo poljoprivrede, šumarstva i vodoprivrede, na osnovu člana 30 stav 2 u vezi stava 1 Zakona o slobodnom pristupu informacijama (“Sl.list CG”, br.44/12 i 30/17), odlučujući  po zahtjevu NVO „MANS“ iz Podgorice br. 159863, Dalmatinska 188,  radi pristupa informacijama, donijelo je: 

 	R J E Š E NJ E 
[bookmark: _Hlk176430723][bookmark: _Hlk164322613][bookmark: _Hlk189737117][bookmark: _Hlk134694289][bookmark: _Hlk237942649][bookmark: _Hlk121991128]Usvaja zahtjev NVO „MANS“ iz Podgorice, pa se dozvoljava pristup dijelu informacija po zahtjevu br. 159863 i to kopiji: svih ugovora o konsultantskim uslugama zaključenih u periodu od 01.01.2026. do 30.06.2026.godine.
Pristup informacijama ostvariće se dostavom kopije putem pošte, preporučenom pošiljkom na adresu podnosioca zahtjeva, a nakon dostavljanja dokaza o uplati troškova postupka. 
NVO „MANS“ iz Podgorice  je dužno uplatiti troškove postupka  u iznosu od 3,57 eura  (slovima:  tri eura i pedesetsedam centi), u korist budžeta CG na žiro račun br. 9070000000083001-19 sa naznakom Ministarstvo poljoprivrede, šumarstva i vodoprivrede-“troškovi postupka za pristup informacijama” i o tome dostaviti odgovarajući dokaz ovom Ministarstvu sa pozivom na broj ovog rješenja.
Ograničava se NVO “MANS” pristup dijelu informacija iz tačke 1 ovog rješenja, a koja sadrži podatke koji se odnose na podatke o ličnosti fizičkih lica to: jmb, adresa stanovanja, žiro račun, naziv poslovne banke.
Žalba na rješenja ne odlaže njegovo izvršenje. 

O b r a z l o ž e nj e

NVO „MANS“ iz Podgorice, podnijela je Ministarstvu  poljoprivrede, šumarstva i vodoprivrede  zahtjev za slobodan pristup informacijama br. 159863 i to kopiji: svih ugovora o konsultantskim uslugama zaključenih u periodu od 01.01.2026. do 30.06.2026. godine.
U postupku po zahtjevu, Ministarstvo poljoprivrede, šumarstva i vodoprivrede obratilo se dopisom od 17.07.2026. godine Službi za opšte poslove, kadrovska pitanja i slobodan pristup informacijama, u čijem su djelokrugu rada informacije koje se traže u zahtjevu radi pribavljanja izjašnjenja da li ista ima u posjedu informacije koje su predmet zahtjeva stranke, te da li se, ukoliko iste posjeduju, u ovim informacijama nalaze podaci koji se odnose na fizička lica u smislu Zakona o zaštiti podataka o ličnosti. 
Služba za opšte poslove, kadrovska pitanja i slobodan pristup informacijama je ovom Ministarstvu dostavila Izjašnjenje po zahtjevu stranke dana 14.08.2026. godine, iz koga proizilazi da ta Služba posjeduje tražene informacije po zahtjevu NVO “MANS”, koje se odnose na kopije svih ugovora o konsultantskim uslugama zaključenih u periodu od 01.01.2026. do 30.06.2026. godine i da informacije sadrže 44 stranice formata A-4 crnobijeli, te da se u istima nalaze podaci o ličnosti fizičkih lica koji se odnose na: jmb, adresu stanovanja, žiro račun, naziv poslovne banke.
Ministarstvo poljoprivrede, je po pravilima upravnog postupanja u smislu člana 12 ZUP-a i člana 27 ZSPI-a, na osnovu dokaza – Izjašnjenja Službe za opšte poslove, kadrovska pitanja i slobodan pristup informacijama od 14.08.2026.godine, utvrdilo da posjeduje dio traženih informacija koje se odnose na kopije: svih ugovora o konsultantskim uslugama zaključenih u periodu od 01.01.2026. do 30.06.2026. godine  i da ove informacije sadrže 44 stranice formata A-4, te da se u dijelu istih nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama, pa nalazi da dijelu traženih informacija treba ograničiti pristup.
Naime, polazeći od toga da predmet rješavanja čine spisi sadržani i pribavljeni u predmetu, te da van spisa predmeta ne postoji ništa, osim opštepoznate činjenice, prvostepeni organ je shodno članu 30 stav 2 u vezi stava 1 i članu 13 ZSPI-a usvojio zahtjev i dozvolio pristup informacijama, dostavljanjem kopija koje se odnose na svih ugovora o konsultantskim uslugama zaključenih u periodu od 01.01.2026. do 30.06.2026. godine., 
Uvidom u sadržaj traženih informacija, Ministarstvo poljoprivrede, šumarstva i vodoprivrede je takođe utvrdilo da dio informacija opisan pod tačkom 4 dispozitiva ovog rješenja sadrži podatke koji se odnose na podatke ličnosti fizičkog lica, a čija zaštita je utvrđena Zakonom o zaštiti podataka o ličnosti, a radi čije zaštite je članom 14 stav 1 tačka 1 Zakona o slobodnom pristupu informacijama propisana mogućnost ograničenja pristupa informaciji. Nadalje, članom 2 stav 2 Zakona o zaštiti podataka o ličnosti je propisano da se lični podaci ne mogu obrađivati u većem obimu nego što je potrebno da bi se postigla svrha obrade, niti na način koji nije u skladu sa njihovom namjenom. Članom 9 stav 1 tačka 1 istog propisa propisano je da su lični podaci sve informacije koje se odnose na fizičko lice čiji je identitet utvrđen ili se može utvrditi.
Pristup navedenom dijelu informacija, ograničava se brisanjem podataka u odnosu na fizičko lice, na način da se ne ošteti izvornik informacija, kako je to propisano odredbom člana 24 Zakona o slobodnom pristupu informacijama.
Kako informacije kojima se pristup omogućava ima 44 stranice formata A4, a da se pristup omogućava dostavljanjem kopije svih ugovora o konsultantskim uslugama zaključenih u periodu od 01.01.2026. do 30.06.2026. godine., to se primjenom člana 33 stav 2 Zakona o slobodnom pristupu informacijama i člana 2 Uredbe o naknadi troškova u postupku za pristup informacijama („Sl. List CG“, br. 66/16 i 121/21), određuju troškovi postupka pristupa traženim informacijama.
Naime, članom 33 stav 2 Zakona o slobodnom pristupu informacijama je propisano da: ,,Podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije”, ali se troškovi postupka  u smislu člana 2 stav 1 tačka 1 alineja 1 Uredbe o naknadi troškova u postupku za pristup informacijama od ukupno 44 stranice određuju za 24 stranice formata A-4 u iznosu od 3,57 eura (tri eura i pedesetsedam centi), od čega na ime kopiranja informacije 0,72 eura (nula eura i sedamdesetdva centi) i na ime dostavljanja informacija putem pošte preporučenom pošiljkom prema cjenovniku poštanskih usluga u iznosu od 2,85 eura (dva eura i osamdeset pet centi), za 120 gr. tražene dokumentacije, gdje je prema Cjenovniku poštanskih usluga – Univerzalne pismonosne pošiljke; Sudsko pismo i pismo u upravnom postupku od 101 do 250 gr.(u ovom slučaju informacija po rješenju u upravnom postupku) za kilažu od 120 gr. propisana visina troškova dostavljanja informacija od 2,85 eura, a što za 120 gr. dostavljanja kopija traženih informacija po zahtjevu stranke čini iznos kako je to već navedeno od 2,85 eura, s tim što se kako je to propisano članom 2 stav 2 ove uredbe, za fotokopiranje informacija koje se odnose na format A4-crnobijeli prvih dvadeset stranica ne naplaćuje.
Podnosilac zahtjeva je u smislu člana 33 stav 5 i 6 ovog zakona dužan platiti troškove postupka pristupa informacijama koji su određeni ovim rješenjem i o tome dostaviti Ministarstvu poljoprivrede, šumarstva i vodoprivrede, dokaz sa pozivom na broj ovog rješenja i naznakom “troškovi postupka pristupa informacijama”. Ako podnosilac zahtjeva ne dostavi dokaz da je uplatio troškove postupka određene ovim rješenjem, prvostepeni organ mu neće omogućiti pristup informacijama po zahtjevu.
Žalba na rješenje ne odlaže izvršenje, shodno članu 36 Zakona o slobodnom pristupu informacijama. 
Na osnovu izloženog, odlučeno je kao u dispozitivu rješenja. 
Uputstvo o pravnom sredstvu: Protiv ovog rješenja može se izjaviti žalba, Agenciji za zaštitu ličnih podataka i slobodan pristup informacijama u roku od 15 dana od dana prijema rješenja, neposredno ili preko Ministarstva poljoprivrede, šumarstva i vodoprivrede. Žalba se podnosi u dva primjerka. 

                                                                                                                                                                                                    
                                                       m i n i s t a r,                                      

